*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Ιουλίου 1981

περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τα βαμβακερά υφάσματα και τα υφάσματα εκ μη συνεχών συνθετικών υφαντικών ινών καταγωγής Ταϋλάνδης

(Το κείμενο στη γαλλική γλώσσα είναι το μόνο αυθεντικό)

(81/807/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υποψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,

Εκτιμώντας:

ότι στις 13 Ιουλίου 1981 η γαλλική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, δυνάμει του άρθρου 115 πρώτο εδάφιο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τα βαμβακερά υφάσματα και τα υφάσματα εκ μη συνεχών συνθετικών υφαντικών ινών της κλάσεως 55.09 και της διακρίσεως 56.07 Α του Κοινού Δασμολογίου (κατηγορία 2 και 3) καταγωγής Ταϋλάνδης, τα οποία τίθενται σε ελεύθερη κυκλοφορία στα άλλα Κράτη μέλη·

ότι η εισαγωγή στην Κοινότητα των εν λόγω προϊόντων καταγωγής Ταϋλάνδης αποτέλεσε αντικείμενο συμφωνίας την οποία διαπραγματεύθηκε η Κοινότης με τη χώρα αυτή· ότι, στο πλαίσιο της συμφωνίας αυτής η Ταϋλάνδη δεσμεύθηκε να θεσπίσει όλα τα αναγκαία μέτρα για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα ποσά·

ότι, για να θέσει σε εφαρμογή τη συμφωνία αυτή και για να λάβει υπόψη του τα ιδιαίτερα χαρακτηριστικά της, το Συμβούλιο με τον κανονισμό (ΕΟΚ) αριθ. 3059/78 (2) καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·

ότι λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το κοινοτικό αυτό ανώτατο ποσό έχει κατανεμηθεί μεταξύ των Κρατών μελών με τρόπο ώστε να ληφθούν υπόψη τα στοιχεία αυτά·

ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής είναι δυνατό να πραγματοποιηθεί μόνο σταδιακά·

ότι οι διαφορές αυτές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν εκτροπές στο εμπόριο· ότι η Γαλλία έχει δεχθεί από την 1η Ιανουαρίου 1981 να τεθούν σε ελεύθερη κυκλοφορία 274,8 τόνοι των εν λόγω προϊόντων καταγωγής της εν λόγω τρίτης χώρας από τους οποίους οι 114 τόνοι ανήκουν στην κατηγορία 2·

ότι, όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές των προϊόντων αυτών καταγωγής τρίτων χωρών αυξήθηκαν από 59 848 τόνους το 1979 σε 62 885 τόνους το 1980·

ότι οι τιμές των εν λόγω προϊόντων καταγωγής Ταϋλάνδης είναι πολύ χαμηλότερες από τις τιμές παρόμοιων προϊόντων στη Γαλλία·

ότι η παραγωγή προϊόντων της κατηγορίας 2 στη Γαλλία μειώθηκε από 102 731 τόνους το 1978 σε 101 645 τόνους το 1979· ότι το ποσοστό της εσωτερικής αγοράς μειώθηκε από 48 % το 1978 σε 41 % το 1979· ότι η εθνική παραγωγή προϊόντων της κατηγορίας 3 μειώθηκε από 61 514 τόνους το 1979 σε 55 915 τόνους το 1980 και ότι το ποσοστό της αγοράς μειώθηκε από 63 % το 1978 σε 61 % το 1979·

ότι η πραγματοποίηση άλλων εμμέσων εισαγωγών, που αναμένεται να προστεθούν σε αυτές που έχουν ήδη πραγματοποιηθεί ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·

ότι δεν είναι δυνατό να εφαρμοστούν βραχυπρόθεσμα οι μέθοδοι με τις οποίες τα Κράτη μέλη είναι δυνατό να παράσχουν την απαραίτητη συνεργασία·

ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3·

ότι, δεδομένου ότι αίτηση τίτλου εισαγωγής για ποσότητα 8,7 τόνων της κατηγορίας 3 εκκρεμεί νόμιμα ενώπιον των αρχών του Κράτους μέλους που έχει υποβάλλει την αίτηση, δεν είναι δυνατό να ικανοποιηθεί η αίτηση αυτή με τη χορήγηση παρόμοιας αδείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω καταγωγής Ταϋλάνδης, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλου εισαγωγής μετά την ημερομηνία εφαρμογής της παρούσας αποφάσεως.

1.2 // // // Κλάση του Κοινού Δασμολογίου

// Περιγραφή εμπορευμάτων

// // // 55.09 και 56.07 Α

(Κώδικας ΝΙΜΕΧΕ:

55.09-01, 02, 03, 04, 05, 11, 12, 13, 14, 15, 16, 17, 19, 21, 29, 31, 33, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 76, 77, 78, 81, 82, 83, 84, 86, 87, 92, 93, 97 - 56.07-01, 04, 05, 07, 08, 11, 13, 14, 16, 17, 18, 21, 23, 24, 26, 27, 28, 32, 33, 34, 36)

Κατηγορίες: 2 και 3 // Υφάσματα εκ βάμβακος έτερα των υφασμάτων με ύφανση γάζης, φλοκωτών (μπουκλέ) σπογγώδους μορφής, ειδών κορδελλοποιίας, βελούδων, πλουσσών, υφασμάτων φλοκωτών (μπουκλέ), υφασμάτων εκ νημάτων σενίλλης, τουλίων και υφασμάτων βροχιδωτών δια κόμβων (δικτυωτά) υφάσματα εκ μη συνεχών συνθετικών υφαντικών ινών έτερα των ειδών κορδελλοποιίας, βελούδων, πλουσσών υφασμάτων φλοκωτών (μπουκλέ) (συμπεριλαμβανομένων των φλοκωτών υφασμάτων σπογγώδους μορφής) και υφασμάτων εκ νημάτων σενίλλης // //

Άρθρο 2

Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής των προϊόντων αυτών έναντι της Ταϋλάνδης και το αργότερο μέχρι τις 31 Δεκεμβρίου 1981, για τα προϊόντα της κατηγορίας 2, και μέχρι τις 30 Σεπτεμβρίου 1981 για τα προϊόντα της κατηγορίας 3.

Άρθρο 3

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 22 Ιουλίου 1981.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 365 της 27. 12. 1978, σ. 1.